
הכנסת השמונה עשרה





נוסח לא מתוקן

מושב ראשון

פרוטוקול  

מישיבת ועדת הכספים

יום שלישי, כ"ט תמוז  התשס"ט (21 ביולי 2009), שעה 12:00

סדר היום:

אישור מוסדות ציבור לענין סעיף 46 לפקודת מס הכנסה (רשימה מס' 06629609)
נכחו:

חברי הוועדה:

משה גפני – היו"ר

זאב בילסקי

חיים אורון

מוזמנים:

יהודה מונסנגו, מנהל תחום מלכ"רים רשות המיסים, משרד האוצר

שלומי בילבסקי, נציג רשם העמותות, משרד המשפטים

ניסן סלומיאנסקי, ח"כ לשעבר
ייעוץ משפטי:

עו"ד  ענת מימון
מנהל הוועדה:

טמיר כהן

רשמה וערכה:

ר.מ.  חבר המתרגמים בע"מ

אישור מוסדות ציבור לענין סעיף 46 לפקודת מס הכנסה (רשימה מס' 06629609)

היו"ר משה גפני:


על סדר היום הסעיף האחרון אישור מוסדות ציבור לעניין סעיף 46 לפקודת מס הכנסה רשימה מספר 06629609.   הרשימה מונחת בפני הועדה. 


יש בעיות מר מונסנגו? 

יהודה מונסנגו:


לא, אין שום בעיה. 

היו"ר משה גפני:


יש בעיות?  מישהו נמצא פה מרשם העמותות?  

שלומי בילבסקי:


תודה רבה, מנהל חטיבת ניהול תקין, רשם העמותות.  

היו"ר משה גפני:


מה אומר רשם העמותות? 

שלומי בילבסקי:


מבחינת רשם העמותות, כל העמותות שנזכרות כאן, יש להם אישור ניהול תקין, על כל המשתמע מכך. 

היו"ר משה גפני:


אבל אי אפשר לקיים דיון שלא יהיו בו שום בעיה. 

ניסן סלומיאנסקי:


יש החלטה של ועדת הכספים שעברה, שצריכים לעזור להם בכוח אדם, כי יש להם עמותות בלי סוף.  רק לוודא, לשאול אותם אם באמת מימשו, אם הממונה עליהם מימש את זה והוסיף כוח אדם. 

היו"ר משה גפני:


מה אתם עונים לחבר הכנסת לשעבר ולעתיד?  

שלומי בילבסקי:


השבוע קיבלתי עובד חדש.  

היו"ר משה גפני:


מי זה? 

יהודה מונסנגו:


עובד, מפקח מס שהגיע אלי. 

היו"ר משה גפני:


וזה מספיק?  מפני שיש פה בקשות שאנחנו רואים מפעם לפעם, שלפני שהם חודשים ארוכים. 

יהודה מונסנגו:


כבוד הרב, אני אסביר משהו. אני קיבלתי מחלקה בפברואר 2008 עם מצבת תיקים של קרוב ל- 800. היום אנחנו בכמות של 500 ואני אומר 500 ברוטו. מה זה 500 ברוטו?  יש פשוט המון תיקים שנקלדו והיו חסרים. יש עמותות שנעלמו.


  זאת אומרת צריך להבין שזה לא ציבור מתוחכם שמיוצג על פי רוב באופן תמידי.  יש עוד עניין שכל עמותה שזה עתה קמה. איך אמר לי מישהו, כל מי שיש לו חתול, מגיש אצלך בקשה. אז זה נכון, כל מי שיש לו חתול, מגיש אצלי בקשה.  יש לי במערכת, שתבין רק את סדרי הגודל, יש קרוב לאלף עמותות שיש להם סעיף 46, והם לא מגישים קרוב לשנתיים דוח שנתי למס הכנסה, שזה בכלל עילה לביטול 46.  


זאת אומרת אם אני מסתכל על גופים אחרים, כמו למשל החשכ"ל, החשכ"ל נותן תמיכה לגוף שפועל לפחות שנתיים. אנחנו ממליצים לשר, כי אנחנו בסך הכול דרג מקצועי, אנחנו ממליצים בכל זאת גם על גופים שיש להם פעילות בוא נגיד ככה של שנה. משתדלים איך אומרים לבחור בשביל הזהב. אבל המציאות היא שיש מתוך אותו צוואר תיקים שיש נכון להיום, יש המון תיקים שהם תיקים שהעמותה נעלמה, העמותה כבר לא קיימת.  אני כל הזמן משפר ומייעל ומנסה גם לגייל תיקים, לפלוט החוצה תיקים שכבר לא פעילים.  
בסך הכול אני  חושב שאנחנו בכיוון  חיובי. 

היו"ר משה גפני:


מתי קיבלת את התוספת של כוח אדם? 

יהודה מונסנגו:


אני קיבלתי עובד אחד בפברואר 2008 ועובד נוסף רק עכשיו. 

חיים אורון:


שאלת את השאלה הקבועה שלי? 

היו"ר משה גפני:


חיכיתי לך, לא רציתי להצביע לפני שאתה בא.  השאלה נשאלה, נשאלה על ידי ניסן סלומיאנסקי. 

חיים אורון:


ניסן סלומיאנסקי כבר חבר ועדה? 

היו"ר משה גפני:


לא, הוא חבר כנסת לשעבר ולעתיד.  אני אמרתי אין גם בעיות, אז זה בסדר. 


חבר הכנסת חיים אורון, אתה רוצה להגיד?  

חיים אורון:


לא, אני רוצה לשאול על עמותה אחת, בדרך כלל אני לא עושה את זה. 

יהודה מונסנגו:


דרך אגב, גם עם זה יש לי בעיה, כי פורמאלית אל תכעס, אבל יש לי חובת סודיות לפי הפקודה. יש לי קושי אפילו לדבר איתך, בפרט בפורום הזה. 

היו"ר משה גפני:


בסדר תשאל אותי. 

חיים אורון:


אני אשאל אותו אחר כך.  

היו"ר משה גפני:


מאה אחוז, רבותיי, מי בעד אישור לעניין סעיף 46 לפקודת מס הכנסה, ירים את ידו. לפי הרשימה שצוינה.   מי נגד?  אין. מי נמנע?  אין

הצבעה

בעד - פה אחד

הרשימה אושרה

היו"ר משה גפני:


תודה רבה, הישיבה נעולה. 

הישיבה ננעלה בשעה   12:30

1. רשימת מוסדות ציבור לעניין סעיף 46 לפקודת מס  הכנסה  (רשימה מס': 06629609)

	1. 
	קרן שיקום והצלת משפחות-בית שמש
	580443588

	2. 
	משגב האמהות – סמינר בית יעקב אופקים
	580441350

	3. 
	ספקטור מרכז לרפואה מונעת ואיכות הסביבה ועולם צירנוביל
	580257921

	4. 
	אעירה שחר לעזרת ילדים במצוקה, חולים ומשפחותיהם
	580441988

	5. 
	על שלושה דברים העולם עומד
	580439560

	6. 
	מעוף-בית ספר הומניסטי באר שבע
	580437812

	7. 
	חסדי ינון רמת גן – גבעתיים
	580437440

	8. 
	בית כנסת כפות תמרים
	580359909

	9. 
	עמותת הלוחמים כפיר
	580464121

	10. 
	"אהבת ישראל" ע"ש האדמו"ר רבי ישראל אבוחצירא
	58008002

	11. 
	בודו למען שלום
	580435006

	12. 
	בית כנסת המרכזי "שיח" ע"ש יצחק וחנה בן נון
	580235745

	13. 
	חסדי מלכה
	580481018

	14. 
	העמותה הישראלית לקידום החינוך המתמטי לכל
	580409530

	15. 
	מתנ"ס מעלה יוסף ע"ש אייל דרור
	580106561

	16. 
	הכיפה הדרוזית – עמותה לפעילות בקרב הקהילה למען הקהילה בעוספיא
	580453454

	17. 
	ציוני ישראל
	580424901

	18. 
	אמרי דעת
	580224038

	19. 
	קרן עמי דוויק
	580454221

	20. 
	משכן התורה בית שמש
	580345254

	21. 
	בית הכנסת הרמב"ם קריית יובל, ירושלים
	580502490

	22. 
	גני חברון – פתח תקווה
	580339968

	23. 
	נצח נצחים
	580369833

	24. 
	משען לחולה
	580166239


